熙寧癸丑季冬十有三日某被旨謝雪於濟祠已事與秘書監光祿卿直史館太常少卿屯田郎中祕書丞同遊枋口泛舟沁水至峴石而登岸歷觀巖谷間前賢之題名翌日遊化成寺以車渡沁回入盤谷窮覽山水之嘉處由燕川而歸 盤谷作 其二
作者：文彥博
朝代：宋

paragraphs: 願也乖真隱，韓文旨趣深。
本非逃富貴，豈是愛雲林。
已失豪華望，方萌退縮心。
歸來老窮谷，村叟共浮沈。